Навуковае супрацоўніцтва з Японіяй наладжана амаль 10 гадоў назад, калі паміж гомельскай установай і японскім універсітэтам Шызуока было падпісана пагадненне. Разам з гэтым ГДУ імя Францыска Скарыны стаў членам міжнароднай асацыяцыі “Інтэракадэмія”. Такое сяброўства дае канкрэтныя вынікі: за час дзелавых зносін трое выкладчыкаў нашага ўніверсітэта абаранілі дысертацыі ў Японіі.